
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3136 

21 Νοεμβρίου 2014 


ΑΠΟΦΑΣΕΙ Σ 

Αριθμ. απόφ. 12/697/10.11.2014 

Πληροφοριακό δελτίο που πρέπει να δημοσιεύεται στις 
περιπτώσεις προσφοράς κινητών αξιών της περί¬ 
πτωσης η) της παρ. 3 του άρθρου 1 του ν. 3401/2005. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 

Αφού έλαβε υπόψη: 

1. Την παρ. 5 του άρθρου 1 του ν. 3401/2005 (Α' 257) 
«Ενημερωτικό δελτίο δημόσιας προσφοράς κινητών αξι¬ 
ών και εισαγωγή τους για διαπραγμάτευσης». 

2. Την περ. (η) της παρ. 3 του άρθρου 1 του ν. 3401/2005. 

3. Την παρ. 3 του άρθρου 24 του ν. 3401/2005. 

4. Το άρθρο 90 του «Κώδικα της νομοθεσίας για 
την Κυβέρνηση και τα κυβερνητικά όργανα» που κυ¬ 
ρώθηκε με το άρθρο Πρώτο του π.δ. 63/2005 (ΦΕΚ 
Α/98/22.4.2005), αποφασίζει ομόφωνα: 

Αρθρο 1 

Πεδίο Εφαρμογής 

Η παρούσα απόφαση εφαρμόζεται στις περιπτώσεις 
προσφοράς κινητών αξιών, που λαμβάνει χώρα στην 
Ελλάδα, εφόσον η συνολική αξία των προσφερόμε- 
νων κινητών αξιών είναι τουλάχιστον εκατό χιλιάδες 
(100.000) ευρώ στην Ευρωπαϊκή Ένωση και έως το όριο 
που προβλέπεται στην περ. η) της παρ. 3 του άρθρου 
1 του ν. 3401/2005. 

Αρθρο 2 

Πληροφοριακό δελτίο 

1. Ο εκδότης ή ο προσφέρων καταρτίζει και δημοσιεύει 
πληροφοριακό δελτίο, το οποίο περιλαμβάνει τις πλη¬ 
ροφορίες που περιλαμβάνονται στο Παράρτημα I της 
παρούσας. Το πληροφοριακό δελτίο ισχύει για δώδεκα 
μήνες από τη δημοσίευσή του, υπό την προϋπόθεση ότι 
συμπληρώνεται, εφόσον απαιτείται, σύμφωνα με την 
παράγραφο 9. 

2. Η Επιτροπή Κεφαλαιαγοράς ή ο διαχειριστής της 
οργανωμένης αγοράς ή του πολυμερούς μηχανισμού 


διαπραγμάτευσης (ΠΜΔ) κατά περίπτωση μπορεί να 
επιτρέψει να μην περιληφθούν στο πληροφοριακό δελ¬ 
τίο ορισμένες πληροφορίες που προβλέπονται στο Πα¬ 
ράρτημα της παρούσας εφόσον: 

(α) η γνωστοποίηση αυτών των πληροφοριών είναι 
αντίθετη προς το δημόσιο συμφέρον ή 
(β) η γνωστοποίηση αυτών των πληροφοριών βλάπτει 
σοβαρά τα συμφέροντα του εκδότη, υπό την προϋπόθε¬ 
ση ότι η παράλειψή τους δεν είναι παραπλανητική για 
το κοινό σχετικά με γεγονότα που είναι σημαντικά για 
την αξιολόγηση με εμπεριστατωμένο τρόπο του εκδότη, 
του προσφέροντος ή του τυχόν εγγυητή, καθώς και των 
δικαιωμάτων που απορρέουν από τις κινητές αξίες, στις 
οποίες αναφέρεται το πληροφοριακό δελτίο ή 
(γ) οι πληροφορίες αυτές είναι ήσσονος σημασίας 
για τη συγκεκριμένη προσφορά ή εισαγωγή ή ένταξη 
για διαπραγμάτευση και δεν μπορούν να επηρεάσουν 
την αξιολόγηση της οικονομικής κατάστασης και των 
προοπτικών του εκδότη, του προσφέροντος ή του τυ¬ 
χόν εγγυητή. 

3. Η Επιτροπή Κεφαλαιαγοράς ή ο διαχειριστής της 
οργανωμένης αγοράς ή του ΠΜΔ, κατά περίπτωση, μπο¬ 
ρεί να απαιτεί από τον εκδότη, τον προσφέροντα, τους 
αναδόχους ή τους συμβούλους, εφόσον υφίστανται, να 
συμπεριλάβουν στο Πληροφοριακό Δελτίο συμπληρω¬ 
ματικές πληροφορίες, εφόσον αυτό απαιτείται για την 
προστασία των επενδυτών. 

4. Το πληροφοριακό δελτίο διατίθεται στο κοινό με 
δημοσίευση που γίνεται: 

(α) με καταχώριση σε μία ή περισσότερες εφημερίδες 
εθνικής ή ευρείας κυκλοφορίας, ή 
(β) σε έντυπη μορφή που τίθεται στη διάθεση του 
κοινού δωρεάν στα γραφεία του εκδότη ή των διαμε- 
σολαβούντων πιστωτικών ιδρυμάτων ή ΕΠΕΥ για την 
διάθεση των κινητών αξιών σύμφωνα με τις περιπτώσεις 
(στ) και (ζ) αντιστοίχως της παραγράφου 1 του Αρθρου 
4 του Ν.3606/2007 ή 

(γ) σε ηλεκτρονική μορφή στην ιστοσελίδα του εκ¬ 
δότη, και 

(δ) σε ηλεκτρονική μορφή στην ιστοσελίδα της Επι¬ 
τροπής Κεφαλαιαγοράς ή του διαχειριστή της οργανω¬ 
μένης αγοράς ή του ΠΜΔ κατά περίπτωση. 

5. Το πληροφοριακό δελτίο δημοσιεύεται τουλάχιστον 
τρεις (3) εργάσιμες ημέρες πριν από την έναρξη της 
προσφοράς. 

Στην περίπτωση που στο πληροφοριακό δελτίο δεν 
μπορεί να περιληφθεί η τελική τιμή διάθεσης ο εκδό¬ 
της ή ο προσφέρων, το αργότερο δύο (2) εργάσιμες 
ημέρες πριν την έναρξη της προσφοράς, γνωστοποιεί 
στην Επιτροπή Κεφαλαιαγοράς ή στο διαχειριστή της 
οργανωμένης αγοράς ή του ΠΜΔ κατά περίπτωση και 
δημοσιεύει, σύμφωνα με την παράγραφο 4 του παρό¬ 
ντος άρθρου, την τελική τιμή διάθεσης, εφόσον αυτή 
έχει οριστεί, ή, σε αντίθετη περίπτωση, το εύρος τιμών 
εντός του οποίου θα κυμανθεί. 

6. Ο εκδότης, ο προσφέρων, ή το πρόσωπο που ζητά 
την εισαγωγή ή την ένταξη για διαπραγμάτευση δημο¬ 
σιεύει με καταχώριση σε μια ή περισσότερες ημερήσιες 
οικονομικές ή πολιτικές εφημερίδες εθνικής ή ευρείας 
κυκλοφορίας, ή στην ιστοσελίδα του, ανακοίνωση η 
οποία αναφέρει τον τρόπο και τόπο διάθεσης του πλη¬ 
ροφοριακού δελτίου. 

7. Το κείμενο και η μορφή του πληροφοριακού δελ¬ 
τίου, και των τυχόν συμπληρωμάτων του, όπως αυτά 
δημοσιεύονται ή τίθενται στη διάθεση του κοινού, πρέ¬ 
πει σε κάθε περίπτωση να είναι πανομοιότυπα με την 
πρωτότυπη έκδοσή τους που εγκρίθηκε από την Επιτρο¬ 
πή Κεφαλαιαγοράς ή το διαχειριστή της οργανωμένης 
αγοράς ή του ΠΜΔ, κατά περίπτωση. 

8. Όλες οι πληροφορίες που σχετίζονται με τη προ¬ 
σφορά, την εισαγωγή για διαπραγμάτευση σε οργανω¬ 
μένη αγορά ή την ένταξη προς διαπραγμάτευση σε ΠΜΔ 
και γνωστοποιούνται προφορικώς ή εγγράφως, πρέπει 
να συνάδουν με το περιεχόμενο του πληροφοριακού 
δελτίου ακόμη και αν δεν παρέχονται για διαφημιστι¬ 
κούς σκοπούς και δεν πρέπει να είναι ανακριβείς ή 
παραπλανητικές. 

9. Οι διαφημίσεις που δημοσιεύονται εν όψει προσφο¬ 
ράς ή εισαγωγής ή ένταξης κινητών αξιών για διαπραγ¬ 
μάτευση υποβάλλονται στην Επιτροπή Κεφαλαιαγοράς, 
ή στο διαχειριστή της οργανωμένης αγορά ή του ΠΜΔ 
κατά περίπτωση τουλάχιστον δυο εργάσιμες ημέρες 
πριν τη δημοσιοποίησή τους. 

Στις διαφημίσεις αναφέρεται ότι το πληροφοριακό 
δελτίο έχει ήδη δημοσιευθεί, τα σημεία διάθεσης από 
τα οποία οι επενδυτές μπορούν να το προμηθεύονται, 
καθώς και ότι τα πλήρη στοιχεία της προσφοράς πε¬ 
ριλαμβάνονται μόνο στο πληροφοριακό δελτίο και ότι 
ο επενδυτής πρέπει να βασίσει οποιαδήποτε απόφα¬ 
σή του στην εξέταση του πληροφοριακού δελτίου στο 
σύνολό του. 

10. Κάθε νέο σημαντικό στοιχείο, ουσιώδης ανακρίβεια 
ή ουσιώδες σφάλμα σχετικά με τις πληροφορίες που 
περιέχονται στο πληροφοριακό δελτίο, που μπορεί να 
επηρεάσει την αξιολόγηση των κινητών αξιών και ανα¬ 
κύπτει ή διαπιστώνεται κατά το χρόνο που μεσολαβεί 


από την έγκριση του πληροφοριακού δελτίου έως τη 
λήξη της προσφοράς αναφέρεται σε συμπλήρωμα του 
πληροφοριακού δελτίου, που εγκρίνεται από τον ίδιο 
φορέα που ενέκρινε το πληροφοριακό δελτίο. Επενδυ¬ 
τές οι οποίοι έχουν ήδη συμφωνήσει να αγοράσουν τις 
κινητές αξίες ή έχουν εγγράφει για την αγορά κινητών 
αξιών πριν από τη δημοσίευση του συμπληρώματος, 
μπορούν να υπαναχωρήσουν από την αγορά ή την εγ¬ 
γραφή το αργότερο εντός δύο (2) εργάσιμων ημερών 
από τη δημοσίευση του συμπληρώματος. 

Για τις ανάγκες της προηγούμενης παραγράφου η 
Επιτροπή Κεφαλαιαγοράς ή ο διαχειριστής της οργα¬ 
νωμένης αγοράς ή του ΠΜΔ κατά περίπτωση μπορεί 
να αναβάλει μία πρόσφορά εφόσον αυτό απαιτείται για 
την προστασία των επενδυτών. 

Άρθρο 3 

Πρόσωπα υπεύθυνα για το πληροφοριακό δελτίο 

1. Την ευθύνη για τις πληροφορίες που περιέχονται 
στο πληροφοριακό δελτίο, οι οποίες δεν πρέπει να είναι 
ανακριβείς ή παραπλανητικές φέρουν: 

(α) ο εκδότης ή ο προσφέρων, 

(β) τα μέλη των διοικητικών συμβουλίων ή των δια¬ 
χειριστικών οργάνων των παραπάνω προσώπων κατά 
περίπτωση, καθώς και 

(γ) το πιστωτικό ίδρυμα ή ΕΠΕΥ που αναφέρεται στο 
πληροφοριακό δελτίο ότι παρέχει την επενδυτική υπη¬ 
ρεσία της αναδοχής χρηματοπιστωτικών μέσων ή της 
τοποθέτησης χρηματοπιστωτικών μέσων με δέσμευση 
ανάληψης ή της τοποθέτησης χρηματοπιστωτικών μέ¬ 
σων χωρίς δέσμευση ανάληψης σύμφωνα με τις περι¬ 
πτώσεις (στ) και (ζ), αντιστοίχως, της παραγράφου 1 του 
άρθρου 4 του ν. 3606/2007 (ΦΕΚ 195 Α), καθώς και το 
πρόσωπο που αναφέρεται στο πληροφοριακό δελτίο 
με την ιδιότητα του "συμβούλου", "συμβούλου έκδοσης", 
"συντονιστή έκδοσης" ή άλλη παρεμφερή ιδιότητα. 

2. Άλλα πρόσωπα, πλην αυτών της παραγράφου 1, 
φέρουν ευθύνη για τις πληροφορίες που περιέχονται 
σε επί μέρους διακριτά τμήματα του πληροφοριακού 
δελτίου, εφόσον προσδιορίζεται ρητά σε αυτό για ποια 
επί μέρους τμήματά του ευθύνονται αυτά τα πρόσωπα. 

3. Το πληροφοριακό δελτίο που εκδίδεται για την 
προσφορά κινητών αξιών χωρίς εισαγωγή σε οργανω¬ 
μένη αγορά ή ένταξη προς διαπραγμάτευση σε ΠΜΔ, 
υπογράφεται από πιστωτικό ίδρυμα ή ΕΠΕΥ που έχει 
άδεια για την παροχή της επενδυτικής υπηρεσίας της 
αναδοχής χρηματοπιστωτικών μέσων ή της τοποθέτη¬ 
σης χρηματοπιστωτικών μέσων με δέσμευση ανάληψης 
ή της τοποθέτησης χρηματοπιστωτικών μέσων χωρίς 
δέσμευση ανάληψης σύμφωνα με τις περιπτώσεις (στ) 
και (ζ), αντιστοίχως, της παραγράφου 1 του άρθρου 4 
του ν. 3606/2007. 

Η ανωτέρω διάταξη δεν εφαρμόζεται σε περίπτωση 
δημόσιας προσφοράς κινητών αξιών εκδότη, που κατά 
τον χρόνο έγκρισης του πληροφοριακού δελτίου, δια¬ 
θέτει άλλες κινητές αξίες εισηγμένες σε οργανωμένη 
αγορά. 

4. Τα πρόσωπα που φέρουν την ευθύνη για τις πλη¬ 
ροφορίες που περιέχονται στο πληροφοριακό δελτίο 
ή για επί μέρους τμήματά του προσδιορίζονται σαφώς 
σε αυτό με το όνομα και την ιδιότητά τους ή, στην πε¬ 
ρίπτωση των νομικών προσώπων, με την επωνυμία και 
την καταστατική τους έδρα. Στο πληροφοριακό δελτίο 
περιλαμβάνονται δηλώσεις των εν λόγω προσώπων με 
τις οποίες βεβαιώνεται ότι, καθόσον γνωρίζουν, οι πλη¬ 
ροφορίες που περιέχονται στο πληροφοριακό δελτίο 
είναι αληθείς και δεν υπάρχουν παραλείψεις που να 
αλλοιώνουν το περιεχόμενό του. 

Αρθρο 4 
Δικαιολογητικά 

Για την έγκριση του πληροφοριακού δελτίου υπο¬ 
βάλλονται στην Επιτροπή Κεφαλαιαγοράς ή στο δι¬ 
αχειριστή της οργανωμένης αγοράς ή του ΠΜΔ κατά 


περίπτωση, σχετικά δικαιολογητικά που προβλέπονται 
στην υπ'αριθμ. 3/398/22.9.2006 απόφαση της Επιτροπή 
Κεφαλαιαγοράς (ΦΕΚ Β' 1566) καθώς και πρόσθετα που 
ενδέχεται να ζητούνται από το διαχειριστή της οργα¬ 
νωμένης αγοράς ή του ΠΜΔ. 

Άρθρο 5 
Έναρξη Ισχύος 

1. Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

2. Για εταιρίες των οποίων η αίτηση για έγκριση πλη¬ 
ροφοριακού δελτίου έχει υποβληθεί μέχρι την ημερομη¬ 
νία ισχύος της παρούσας απόφασης, δεν εφαρμόζεται 
η διάταξη 11.3.2 του Παραρτήματος. 

3. Από τις διατάξεις της παρούσας δεν προκαλείται 
δαπάνη σε βάρος του Κρατικού Προϋπολογισμού. 

